text: Helikopter sikkerhedslandede i Esbjerg
  26 september 2014 kl. 12.40
  En helikopter meldte fredag formiddag om svære tekniske problemer på turen fra oliefelterne til Esbjerg. Der blev slået en såkaldt Standby2 alarm, men helikopteren landede sikkert.
  Piloten på helikopteren meldte om tekniske problemer på vej til Esbjerg kl. 8.22. Lufthavnen valgte at slå Standby2-alarmen, som betyder, at der tilkaldes ambulancer og ekstra brandkøretøjer.
  Undervejs lykkedes det piloterne at få teknikken til at virke, og sikkerhedslandingen foregik helt uden dramatik.
  